++++

ΚΑΝΟΝΙΣΜΟΣ ( ΕΟΚ ) αριθ . 178/78 ΤΟΥ ΣΥΜΒΟΥΛΙΟΥ

της 30ης Ιανουαρίου 1978

περί τροποποιήσεως του κανονισμού ( ΕΟΚ ) αριθ . 878/77 " περί της τιμής συναλλάγματος για την ιταλική λιρέττα που πρέπει να εφαρμόζεται στο γεωργικό τομέα "

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό αριθ . 129 του Συμβουλίου περί της αξίας της λογιστικής μονάδος και της τιμής συναλλάγματος που πρέπει να εφαρμόζονται στο πλαίσιο της κοινής γεωργικής πολιτικής ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2543/73 ( 2 ) , και ιδίως το άρθρο 3 ,

την πρόταση της Επιτροπής ,

Εκτιμώντας :

ότι ο κανονισμός ( ΕΟΚ ) αριθ . 878/77 του Συμβουλίου της 26ης Απριλίου 1977 περί των τιμών συναλλάγματος που πρέπει να εφαρμόζονται στο γεωργικό τομέα ( 3 ) , όπως τροποποιήθηκε τελευταία από τον κανονισμό ( ΕΟΚ ) αριθ . 2440/77 ( 4 ) , καθόρισε μία , μεταξύ άλλων , αντιπροσωπευτική τιμή για την ιταλική λιρέττα

ότι η εξέλιξη αυτού του νομίσματος κατέστησε φανερή την σκοπιμότητα του καθορισμού μίας νέας αντιπροσωπευτικής τιμής , πλησιέστερης προς την σημερινή οικονομική πραγματικότητα

ότι πρέπει να προβλεφθεί να τεθεί σε ισχύ κατ ' αρχήν αμέσως μία νέα αντιπροσωπευτική τιμή , λαμβανομένων ωστόσο υπόψη των ιδιαιτέρων αναγκών σε μερικούς τομείς

ότι θα ζητηθεί η γνώμη της Νομισματικής Επιτροπής και ότι , λόγω του επείγοντος , πρέπει να αποφασισθούν τα σχεδιαζόμενα μέτρα κατά τους όρους που προβλέπονται στο άρθρο 3 παράγραφος 2 του κανονισμού 129 ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Στο άρθρο 2 παράγραφος 1 του κανονισμού ( ΕΟΚ ) αριθ . 878/77 , το σημείο στ ) αντικαθίσταται από το ακόλουθο σημείο :

" στ ) για την ιταλική λιρέττα :

100 λιρέττες = 0,0912409 της λογιστικής μονάδος " .

Αρθρο 2

Στο άρθρο 2 του κανονισμού ( ΕΟΚ ) αριθ . 878/77 , προστίθεται η ακόλουθη παράγραφος :

" 5 . Η αντιπροσωπευτική τιμή για την ιταλική λιρέττα , που καθορίσθηκε από τον κανονισμό ( ΕΟΚ ) αριθ . 178/78 , εφαρμόζεται από :

α ) την 1η Αυγούστου 1978 για τους τομείς των αυγών , των πουλερικών , καθώς και για την ωοαλβουμίνη και για την γαλακταλβουμίνη

β ) την 16η Δεκεμβρίου 1978 για τον τομέα του οίνου

για τις πράξεις αποστάξεως όμως δύνανται να προβλεφθούν άλλες ημερομηνίες

γ ) την 1η Ιανουαρίου 1979 για τον τομέα των αλιευτικών προϊόντων

δ ) υπό την επιφύλαξη των διατάξεων της περιπτώσεως ε ) , από την αρχή της περιόδου 1978/1979 για τα άλλα προϊόντα , για τα οποία η περίοδος δεν έχει ακόμα αρχίσει την ημέρα της ενάρξεως της ισχύος του παρόντος κανονισμού

ε ) την ημερομηνία ενάρξεως της ισχύος του παρόντος κανονισμού :

- για τους τομείς του γάλακτος , των γαλακτοκομικών προϊόντων , του χοιρινού κρέατος και της ζάχαρης ,

- για τη συμπληρωματική βοήθεια κατά την έννοια του άρθρου 1 , παράγραφος 2 του κανονισμού ( ΕΟΚ ) αριθ . 2511/69 ( 5 ) ,

- για όλες τις άλλες περιπτώσεις .

Αρθρο 3

Ο παρών κανονισμός αρχίζει να ισχύει την 1η Φεβρουαρίου 1978 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος .

Εγινε στις Βρυξέλλες , στις 30 Ιανουαρίου 1978 .

Για το Συμβούλιο

Ο Πρόεδρος

P . DALSAGER

( 1 ) ΕΕ αριθ . 106 της 30.10.1962 , σ . 2553/62 .

( 2 ) ΕΕ αριθ . Ν 263 της 19.9.1973 , σ . 1 .

( 3 ) ΕΕ αριθ . Ν 106 της 29.4.1977 , σ . 27 .

( 4 ) ΕΕ αριθ . Ν 328 της 2.12.1977 , σ . 1 .

( 5 ) ΕΕ αριθ . Ν 318 της 18.12.1969 , σ . 1 .